
Ministru kabineta rīkojums Nr. 454
Rīgā 2022. gada 27. jūnijā (prot. Nr. 33 43. §)
Par valsts nekustamā īpašuma ieguldīšanu sabiedrības ar ierobežotu atbildību "Tiesu namu aģentūra" pamatkapitālā
· 1. Saskaņā ar Publiskas personas mantas atsavināšanas likuma 40. pantu atļaut Tieslietu ministrijai ieguldīt sabiedrības ar ierobežotu atbildību "Tiesu namu aģentūra" pamatkapitālā kā mantisko ieguldījumu valsts nekustamo īpašumu (nekustamā īpašuma kadastra Nr. 0100 017 0067) – zemes vienību 27 200 m2 platībā (zemes vienības kadastra apzīmējums 0100 017 0110), slimnīcu (būves kadastra apzīmējums 0100 017 0067 004), transformatora apakšstaciju (būves kadastra apzīmējums 0100 017 0067 005), administratīvo ēku (būves kadastra apzīmējums 0100 017 0067 008), noliktavu (būves kadastra apzīmējums 0100 017 0067 010) – Invalīdu ielā 1, Rīgā (2 043 000 euro vērtībā), kas ierakstīts zemesgrāmatā uz valsts vārda Tieslietu ministrijas personā.
· 2. Sabiedrībai ar ierobežotu atbildību "Tiesu namu aģentūra", nostiprinot zemesgrāmatā īpašuma tiesības uz nekustamo īpašumu, ierakstīt atzīmi par aizliegumu atsavināt nekustamo īpašumu vai tā daļu un apgrūtināt to ar hipotēku bez Tieslietu ministrijas kā valsts kapitāla daļu turētājas piekrišanas.

